Vedtægter for Borgerbevægelsen

Som vedtaget på generalforsamling den 16/8-2018

**§1 Navn**

Foreningens navn er: Borgerbevægelsen.

Foreningens cvr.nr. er: 33806108.

Foreningens NEM-konto er: \*indføres af bestyrelsen ved oprettelse\*

Borgerbevægelsen er landsdækkende med hovedsæde i Aalborg

**§2 Formål**

Borgerbevægelsens hovedformål er:

1. At deltage aktivt i det danske demokrati, lokalt såvel som nationalt i spørgsmålet en 3. Limfjordsforbindelse i form af en motorvej med fokus på problematikker vedr. beslutningsprocessen, der har lokal, national og international betydning.
2. At sikre og øge hensyntagen til og beskyttelse af mennesker, natur og miljø ved beslutninger om motorveje o.l.
3. At styrke folkeoplysningen og dermed medlemmers evne og lyst til at tage ansvar for eget liv og deltage aktivt og engageret i samfundslivet med udgangspunkt i foreningens formål a) og b).

Bevægelsen oplyser om og påser navnlig, at de demokratiske spilleregler for beslutninger herom overholdes, herunder vedrørende borgerinddragelse, naturbeskyttelse og retssikkerhed, herunder prøvelse af offentlige beslutninger ved klage til tilsyn, rekursorganer og domstole. Overholdes spillereglerne ikke, og indebærer dette en retlig overtrædelse, kan bevægelsen påtale dette ved søgsmål. Beslutning om anlæggelse af søgsmål afgøres på en generalforsamling.

**§ 3 Politiske tilhørsforhold**

Bevægelsens virke er upolitisk på alle områder, der ligger uden for formålsparagraffen. Bevægelsen kan ikke tilsluttes en anden politisk organisation eller støtte enkelte politiske organer.

Bevægelsens medlemmer kan frit tilslutte sig andre foreninger, partier og organisationer, og andre foreninger, partier og organisationer kan frit tilslutte sig Borgerbevægelsen på lige vilkår med andre medlemmer.

**§ 4 Udtale og tegningsberettigede**

Bevægelsen tegnes af formand og næstformand i forening eller ved en af disses forfald af formand og kasserer eller næstformand og kasserer. Hver af bestyrelsens medlemmer kan udtale sig på vegne af Borgerbevægelsen. Medlemmer kan alene udtale sig på egne vegne.

**§ 5 Hjemmeside**

Borgerbevægelsen driver en ~~WEB-side under domænet~~ [~~www.bricksite.com~~](http://www.bricksite.com) hjemmeside med domænerne [www.nejtilmotorvej.dk](http://www.nejtilmotorvej.dk).; [www.borgerbevægelsen.dk](http://www.borgerbevægelsen.dk), [www.borgerbevaegelsen.dk](http://www.borgerbevaegelsen.dk). Derud over anvender foreningen Facebook og andre internetbaserede midler for at oplyse om foreningens arbejde, herunder til brug for arbejde og formidling i foreningens nedsatte aktivgruppe(r).

**§ 6 Medlemskab og kontingent**

Som medlem af Borgerbevægelsen kan optages medlemmer, der støtter bevægelsens arbejde. Medlemmer kan være såvel enkeltpersoner som partier, foreninger, organisationer og selskaber. ~~Medlemskab er gratis, og~~ Foreningen har fire kategorier af medlemskaber:

1. **Enkeltmedlemmer**, kontingent på 100,00 kr./år
2. **Erhvervs/foreningsmedlemskab**, kontingent på 500,00 kr./år
3. **Støttemedlemmer** indmeldt i foreningen, men har ikke betalt det årlige kontingent

Kontingent opkræves ved tilmelding og en gang årligt i forbindelse med udsendelse af indkaldelse til generalforsamling og indbetales til foreningens Nem-konto.

Medlemskab som kategori A og B er først gyldigt ved betaling af kontingent. Medlemskab kategori C er gyldigt ved indmeldelse.

Foreningens aktiviteter ~~skal således~~ finansieres herudover ved legater, sponsorater og iværksættes af frivillige. ~~Der opkræves ikke indmeldelsesgebyr.~~

**§ 7 Udmeldelse**

Udmeldelse sker ved skriftlig henvendelse fra medlemmet til bevægelsens e-mail: Borgerbevaegelsen@live.dk. Udmeldelsen træder i kraft med det samme, den kommet frem til foreningen. Udmeldesen registreres snarest muligt ved sletning af medlemmet fra medlemslisten.

**§ 8 Karantæne og eksklusion**

Såfremt et medlem på afgørende punkter undlader at overholde Borgerbevægelsens vedtægter og bestemmelser, kan bestyrelsen beslutte skriftligt at meddele det pågældende medlem karantæne fra bevægelsens aktiviteter i en periode på højest ét år.

Bestyrelsen kan enstemmigt beslutte skriftligt at meddele et medlem eksklusion, såfremt et medlem findes at skade foreningens mærkesag(er) og omdømme. Det ekskluderede medlem har ret til at fremlægge sin sag på førstkommende ordinære generalforsamling. Eksklusionen står ved magt fra det tidspunkt, den er meddelt medlemmet, men kan siden omstødes af den generalforsamling, hvor medlemmet fremlægger sin sag.

**§ 9 Generalforsamling**

Generalforsamlingen er Borgerbevægelsens højeste myndighed i alle anliggender.  
Generalforsamlingen kan enten være ordinær eller ekstraordinær.

Generalforsamlingen er beslutningsdygtig uanset antallet af fremmødte medlemmer.

Afgørelser på Generalforsamlingen træffes ved simpel stemmeflerhed. Hvert medlem af kategori A og B har én stemme. Medlemmer af kategori C har ingen stemmeret. Står stemmetallene lige, har bevægelsens formand, eller i hans fravær næstformanden, den afgørende stemme.

Såfremt blot én stemmeberettiget ønsker det, skal afstemningen foregå skriftligt.

Referat af Generalforsamlingen offentliggøres på bevægelsens hjemmeside senest 1 måned efter Generalforsamlingens afholdelse.

**§ 10 Ordinær generalforsamling**

Den ordinære generalforsamling afholdes hvert år ~~senest den 1. september~~ inden 1. april.

Indkaldelse til ordinær generalforsamling skal ske med mindst 1 måneds varsel ved opslag på foreningens hjemmeside, på Facebooke, samt evt. ved indkaldelse via nyhedsbrev til medlemmer.

Af indkaldelsen skal fremgå, at eventuelle forslag til dagsordenen, skal være bestyrelsen i hænde på en dato senest 2 uger før Generalforsamlingen.

Indkomne forslag samt senest reviderede regnskab og eventuelle budgetforslag offentliggøres på foreningens hjemmeside senest 1 uge før Generalforsamlingens afholdelse.

Den ordinære generalforsamling skal behandle en dagsorden, der som udgangspunkt indeholder følgende punkter:

1. Valg af mødeleder og mødesekretær
2. Aflæggelse af årsberetning v. formanden
3. Fremlæggelse af revideret årsregnskab v. kasserer
4. Behandling af anmeldte forslag
5. Valg af bestyrelsesmedlemmer og suppleant
6. Valg af kasserer
7. Vedtagelse og aktiviteter for det kommende år
8. Såfremt foreningen har midler: Vedtagelse af budget.
9. Eventuelt

**§ 11 Ekstraordinær generalforsamling**

Ekstraordinær generalforsamling afholdes på bestyrelsens foranledning, eller hvis mindst en tredjedel af medlemmerne indgiver en begrundet skriftlig anmodning herom til bevægelsens bestyrelse.

Indkaldelse skal ske med mindst 1 måneds varsel ved opslag på bevægelsens hjemmeside og ved udsendelse af nyhedsbrev. Formål og motiveret dagsorden skal fremgå af indkaldelsen.

**§ 12 Bestyrelsen**

Bestyrelsen forvalter bevægelsens aktiviteter i henhold til Generalforsamlingens beslutninger.

Bestyrelsen består af en formand, en næstformand og 1-3 bestyrelsesmedlemmer, der er kategori A medlemmer, eller har fuldmagt til at indgå i bestyrelsen på vegne af et kategori B-medlem.

Bestyrelsen vælges på generalforsamlingen for en 4-årig periode, fordelt så halvdelen af bestyrelsen er på valg hvert andet år (ulige år).

~~Bestyrelsessuppleanten vælges for et år ad gangen.~~

Bestyrelsen vælger selv af sin midte en formand, en næstformand, en kasserer og en sekretær.

Bestyrelsesmøder afholdes så ofte, det findes nødvendigt, og der indkaldes hertil på formandens foranledning, eller når mindst halvdelen af bestyrelsesmedlemmerne fremsætter motiveret ønske herom. ~~Over møderne udfærdiges et beslutningsreferat. Referatet offentliggøres på bevægelsens WEB-side.~~

**§ 13 Regnskab**

Regnskabsåret løber fra 1. januar til 31. december.

Regnskabet underskrives af bevægelsens revisor og kasserer, inden det fremlægges til behandling på den ordinære generalforsamling. Bevægelsen tilstræber ikke at opsamle formue, medmindre formuen opsamles til et besluttet og nærmere specificeret formål/mærkesag.

**§14 Opløsning af Borgerbevægelsen**

Beslutning om bevægelsens opløsning kan kun træffes på en generalforsamling, der alene er indkaldt med det formål. Beslutningen godkendes ved alm. stemmeflertal blandt de fremmødte.

Generalforsamlingen tager i den forbindelse stilling til anvendelse at bevægelsens eventuelle midler.